
                      GRAD ZAGREB

GRADSKA ČETVRT TREŠNJEVKA – SJEVER

                 Vijeće Mjesnog odbora 

           „Silvije Strahimir Kranjčević“
Klasa: 024-08/22-003/1053
Urbroj: 251-13-11-16-22-3
Zagreb, 26. svibnja 2022.

Z A P I S N I K

sa 12. sjednice Vijeća Mjesnog odbora „Silvije Strahimir Kranjčević“, održane 26. svibnja 2022. godine, s početkom u 18.00 sati, u prostorijama Mjesnog odbora „Silvije Strahimir Kranjčević“, Ulica Silvija Strahimira Kranjčevića 4a.

Nazočni članovi Vijeća Mjesnog odbora: Lana Vukovinski, Bojana Buntak, Darko Džinić, Laila Gumhalter Malić
Nenazočni članovi Vijeća Mjesnog odbora: Velimir Mrkonjić, Damjan Geber

Predsjednica Vijeća Mjesnog odbora utvrđuje da je na sjednici nazočno 4 od ukupno 7 članova Vijeća, te da Vijeće može pravovaljano raspravljati i odlučivati.

Predsjednica Vijeća daje zapisnik sa 11. sjednice na verifikaciju. Otvara raspravu, zaključuje raspravu. Budući da nema primjedaba na zapisnik, predsjednica Vijeća daje isti na glasovanje, te konstatira da je zapisnik sa 11. sjednice prihvaćen JEDNOGLASNO.
Predsjednica predlaže
D n e v n i   r e d

1. Prijedlog zaključka o uspostavljanju pješačkih staza na zelenom pojasu na južnoj strani Ulice Silvija Strahimira Kranjčevića radi pristupa parkirališnim mjestima

2. Prijedlog zaključka o mogućnosti postavljanja drvoreda na južnoj strani Ulice Silvije Strahimira Kranjčevića od Ulice Milana Ogrizovića do Nove ceste

3. Prijedlog zaključka o unaprijeđenju sigurnosti polaznika Dječjeg vrtića „Trešnjevka“-Područni objekt na Trakošćanskoj ulici i učenika Osnovne škole kralja Tomislava

4. Prijedlog zaključka o povremenom korištenju prostora mjesne samouprave
5. Aktualna problematika Mjesnog odbora „Silvije Strahimir Kranjčević“

6. Pitanja, prijedlozi i obavijesti

koji je prihvaćen JEDNOGLASNO.
Ad. 1 Prijedlog zaključka o uspostavljanju pješačkih staza na zelenom pojasu na južnoj strani Ulice Silvija Strahimira Kranjčevića radi pristupa parkirališnim mjestima
Predsjednica izvješćuje o temi rasprave i zaprimljenom zahtjevu građanke o ovom pitanju. Predsjednica otvara raspravu, u kojoj sudjeluju svi članovi. Bojana Buntak izjavljuje da je također primjetila potrebu za prijelazom za pješake preko navedene zelene površine. Predsjednica Vijeća zaključuje raspravu i daje na glasovanje prijedlog Zaključka.

Vijeće Mjesnog odbora „Silvije Strahimir Kranjčević“ JEDNOGLASNO donosi 

ZAKLJUČAK

1. Vijeće Mjesnog odbora „Silvije Strahimir Kranjčević“ predlaže uređivanje pješačkih staza ispred svakog drugog ulaza, na zelenom pojasu, na južnoj strani Ulice Silvije Strahimira Kranjčevića radi pristupa parkirnim mjestima.

2. Ovaj se zaključak dostavlja Vijeću Gradske četvrti Trešnjevka – sjever.  

Ad. 2 Prijedlog zaključka o mogućnosti postavljanja drvoreda na južnoj strani Ulice Silvije Strahimira Kranjčevića od Ulice Milana Ogrizovića do Nove ceste
Predsjednica izvješćuje o temi rasprave i zaprimljenom zahtjevu građanke o ovom pitanju. Predsjednica predlaže da se zahtjev podrži zbog ugodnijeg boravka za sve prolaznike, te spriječavanja nepropisnog parkiranja na toj lokaciji. Svi članovi Vijeća su suglasni. Predsjednica Vijeća zaključuje raspravu i daje na glasovanje prijedlog Zaključka.

Vijeće Mjesnog odbora „Silvije Strahimir Kranjčević“ JEDNOGLASNO donosi 

ZAKLJUČAK

1. Vijeće Mjesnog odbora „Silvije Strahimir Kranjčević“ predlaže sadnju drvoreda na južnoj strani Ulice Silvija Strahimira Kranjčevića, od Ulice Milana Ogrizovića do Nove ceste, na mjestima gdje to dopušta širina nogostupa, a radi ugodnijeg boravka za pješake i sprječavanje nepropisnog parkiranja.

2. Ovaj se zaključak dostavlja Vijeću Gradske četvrti Trešnjevka – sjever.  

Ad. 3 Prijedlog zaključka o unaprijeđenju sigurnosti polaznika Dječjeg vrtića „Trešnjevka“ – Područni objekt na Trakošćanskoj ulici i učenika Osnovne škole kralja Tomislava

Predsjednica izvješćuje o temi rasprave. Predsjednica otvara raspravu, u kojoj sudjeluju svi članovi. Predsjednica Vijeća zaključuje raspravu i daje na glasovanje prijedlog Zaključka.

Vijeće Mjesnog odbora „Silvije Strahimir Kranjčević“ JEDNOGLASNO donosi 

ZAKLJUČAK

1. Vijeće Mjesnog odbora „Silvije Strahimir Kranjčević“ traži komisijski očevid u zoni između Trakošćanske ulice, Ulice Zvonimira Richtmana i Nove ceste, a u svrhu iznalaženja najboljeg rješenja za siguran pristup polaznika Dječjeg vrtića Trešnjevka – Područni objekt na Trakošćanskoj ulici i učenika Osnovne škole kralja Tomislava.

2. Ovaj se zaključak dostavlja Vijeću Gradske četvrti Trešnjevka – sjever.  

Ad. 4 Prijedlog zaključka o povremenom korištenju prostora mjesne samouprave
Predsjednica izvješćuje o temi rasprave. Predsjednica otvara raspravu, u kojoj sudjeluju svi članovi. Predsjednica Vijeća zaključuje raspravu i daje na glasovanje prijedlog Zaključka.

Vijeće Mjesnog odbora „Silvije Strahimir Kranjčević“ JEDNOGLASNO donosi 

ZAKLJUČAK

1. SPORTSKOM REKREATIVNOM DRUŠTVU MAHER iz Zagreba, Ulica Augusta Šenoe 32, koje zastupa Maja Hećimović, odobrava se povremeno korištenje prostora u objektu mjesne samouprave “Silvije Strahimir Kranjčević“, Zagreb, Ulica Silvija Strahimira Kranjčevića 4a, u zidanom objektu, dvorana,  u terminu  utorak u vremenu od 16,00 do 17,00 sati i teče od 01. lipnja 2022. godine do 31. listopada 2022. godine.

2. Prostor iz točke 1. ovog Zaključka, koristit će SPORTSKO REKREATIVNO DRUŠTVO MAHER, bez naknade.

3. SPORTSKO REKREATIVNO DRUŠTVO MAHER obvezuje se postupati s pažnjom dobrog gospodara u korištenju prostora.

4. O povremenom korištenju prostora iz točke 1. ovog Zaključka, Gradski ured za mjesnu samoupravu, civilnu zaštitu i sigurnost izdati će Odobrenje o korištenju, a u skladu s ovim Zaključkom.

Ad. 5  Aktualna problematika Mjesnog odbora „Silvije Strahimir Kranjčević“
Članovi Vijeća raspravljaju o aktualnoj problematici na području Mjesnog odbora. U raspravi sudjeluju svi članovi Vijeća.  Predsjednica Vijeća zaključuje raspravu.
Ad. 6  Pitanja, prijedlozi i obavijesti

Predsjednica Vijeća Mjesnog odbora "Silvije Strahimir Kranjčević" obavještava članove Vijeća o održanom dobrovoljnom darivanju krvi i izložbi radova učenika OŠ kralja Tomislava.

Predsjednica izvještava o održanoj prvoj koordinaciji predsjednika Vijeća Mjesnih odbora i predstavnika Gradskih ureda i podružnica Holdinga.

Predsjednica obavještava članove Vijeća i o uklonjenoj bespravnoj terasi Grill bara Žar u Ulici Huga Badalića.

Predsjednica obavještava članove Vijeća o zaprimljenom očitovanju vezano za prijavu nepropisnog parkiranja na zelenoj površini Munjarskog puta od Gradskog ureda za obnovu, izgradnju, prostorno uređenje, graditeljstvo, komunalne poslove i promet, Odsjeka za zelene površine.

Predsjednica obavještava članove Vijeća o prijavljenom divljem odlagalištu u Ulici Božidara Adžije i zaprimljenom očitovanju komunalnog redarstva.

Predsjednica obavještava članove Vijeća o održanom komisijskom očevidu na raskrižju Čakovečke, Klenovničke i Gotalovečke ulice. 

Predsjednica obavještava članove Vijeća o zaprimljenom odgovoru ZET-a vezano za inicijativu građana „Prugom bez vibracija“ i planiranoj rekonstrukciji pruge u 2023. godini.

Predsjednica obavještava članove Vijeća o zaprimljenim upitima građana:

· Vedran, stanovnik Trakošćanske ulice, poslao je zamolbu za spriječavanjem nepropisnog parkiranja na Trakošćanskoj ulici preko puta prodavaonice DM-a.

· Mia Prekić poslala je prijedlog za sadnjom drvoreda u Ulici Silvija Strahimira Kranjčevića.
· Zrinka Putrić poslala je upit vezano za košnju trave, trajanje signalizacije semafora za pješake u Ulici Silvija Strahimira Kranjčevića i privremenom pješačkom prijelazu na rotoru.

· Anonimni građanin poslao je zamolbu za popravak klupa i prijavio nepropisno parkiranje na Munjarskom putu 

· Laura Šiprak zamolila je pomoć oko vraćanja spremnika za prikupljanje otpada na njihovu lokaciju ispred stambene zgrade u kojoj živi, a koje su djelatnici Čistoće premjestili na zelenu površinu sa druge strane ceste u Ulici Ivana Broza.
Predsjednica obavještava članove Vijeća o zaprimljenom pozivu ravnateljice OŠ kralja Tomislava da prisustvuju manifestaciji obilježavanja Dana škole, 01.06.2022.
Budući da nema više pitanja, predsjednica Vijeća zaključuje sjednicu.

Sjednica završena u  19,00 sati.

         Zabilježila:





                  Predsjednica









          Vijeća Mjesnog odbora

   Lana Vukovinski                                                                     „ Silvije Strahimir  Kranjčević“       

                                     




  Lana Vukovinski, v.r.                  
